28. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. 407/1028 της 20 Αυγ. /10 Σεπτ.  1984 (ΦΕΚ Β΄ 629) Διόρθ. Σφαλμ. στο ΦΕΚ Β΄ 740/17 Οκτ. 1984). Σχετικά με τη μείωση του ποσοστού συμμετοχής των ασφαλισμένων του ΤΕΒΕ στη δαπάνη αγοράς εμβολίων, προφυλακτικών ορρών και λοιπών θεραπευτικών ειδών. 1.Εγκρίνουμε τη μείωση του ποσοστού συμμετοχής των ασφαλισμένων του ΤΕΒΕ, από 50% σε 25%, στη δαπάνη αγοράς εμβολίων, προφυλακτικών ορρών, συρρίγων και βελονών μιας χρήσης για ινσουλινοθεραπεία, καθώς και χρωματομετρικών TEST σε όσους ασφαλισμένους του πάσχουν από σακχαρώδη διαβήτη για τον έλεγχο της ύπαρξης σακχαρουρίας. Η ισχύς της απόφασης αυτής αρχίζει από την πρώτη του επόμενου μήνα από τη δημοσίευσή της στην Εφημερίδα της Κυβερνήσεως. 